**IEPIRKUMA LĪGUMS**

**Par "Kilograms Kultūras" apskaņošanas nodrošināšanu**

ID Nr. LTV/2017-15

Rīgā, 2017.gada 22.februārī

**VSIA “Latvijas Televīzija”** tās vārdā valdes loceklis, p.p Ivars Priede, kurš rīkojas uz prokūras pamata, turpmāk Pasūtītājs no vienas puses un

**SIA “UBS”** tās vārdā valdes priekšsēdētājs Edmunds Verners Zazerskis, kurš rīkojas uz statūtu pamata, turpmāk – Izpildītājs, no otras puses, turpmāk atsevišķi - Puse, kopā sauktas - Puses, noslēdz šāda satura iepirkuma līgumu, turpmāk – Līgums.

1. **Vispārīgie noteikumi**
	1. Izpildītājs ir piedalījies Pasūtītāja Publisko iepirkumu likuma 8.2 panta kārtībā rīkotajā iepirkumā “Par “Kilograms Kultūras 2016” apskaņošanas nodrošināšanu”. Identifikācijas Nr. LTV/2017-15.
	2. Saskaņā ar Pasūtītāja iepirkumu komisijas 2017.gada 20.februārā lēmumu Nr.16/1-19 Izpildītājs ir ieguvis tiesības realizēt savu iepirkumam iesniegto piedāvājumu.
2. **Līguma priekšmets**
	1. Izpildītājs apņemas nodrošināt ir pilna apjoma skaņas tehnikas nomu, kas sevī ietver piegādi, uzstādīšanu, apkalpošanu, novākšanu un transportēšanu uz pasākuma vietu un atpakaļ Pasūtītāja raidījumiem “Kilograms Kultūras 2016” (turpmāk – Pakalpojums), saskaņā ar Līgumā un tā pielikumā “Tehniskā specifikācija un cenas” noteiktajām prasībām, Līgumā noteiktajā termiņā un kārtībā.
	2. Pasūtītājs norēķinās par Izpildītāja sniegto Pakalpojumu, veicot norēķinu Līgumā noteiktajā kārtībā un termiņā.
3. **Līguma summa un norēķinu kārtība**
	1. Līguma kopējā summa (bez PVN) ir **1935,78 EUR** (viens tūkstotis deviņi simti trīsdesmit pieci *euro* un 78 centi). PVN tiek maksāts papildus, saskaņā ar Latvijas Republikas normatīvo aktu prasībām un spēkā esošo likmi.
	2. Kopējā Līguma summā ir iekļautas visas izmaksas, kas nepieciešamas Līguma saistību izpildei, tai skaitā, t.sk. visas Pakalpojuma izmaksas (skaņas tehnikas nomas, piegādes uz pasākuma vietu un atpakaļ, montāžas un demontāžas, programmēšanas un apkalpošanas), visas personāla un transporta izmaksas un jebkādas citas izmaksas, kas nepieciešamas Līguma saistību pilnīgai, kvalitatīvai un savlaicīgai izpildei, izņemot pievienotās vērtības nodokli (PVN).
	3. Pasūtītājs samaksu par faktiski nodrošināto Pakalpojumu veic 15 (piecpadsmit) darba dienu laikā pēc akta par Pakalpojuma izpildi abpusējas parakstīšanas un rēķina saņemšanas no Izpildītāja, kas tiek nosūtīts uz Pasūtītāja e-pastu: rekini@ltv.lv.
	4. Pasūtītājs maksājumu veic *euro* (EUR) bezskaidras naudas norēķinu veidā uz Izpildītāja rēķinā norādīto norēķinu kontu bankā.
	5. Līgumā paredzētie maksājumi skaitās veikti no dienas, kad attiecīgais naudas pārvedums ir veikts no Pasūtītāja bankas konta, saskaņā ar Pasūtītāja bankas izsniegtu izziņu vai konta izrakstu.
4. **Pušu tiesības un pienākumi**
	1. Izpildītājs nodrošina kvalitatīvu visu Pakalpojuma izpildei nepieciešamo tehnisko aprīkojumu un kvalificētu personālu tā montāžai un apkalpošanai.
	2. Pasūtītājs nodrošina Izpildītāja pārstāvju piekļuvi pasākuma norises vietai Pakalpojuma sniegšanai. Pasūtītāja pārstāvis ir tiesīgs dot norādījumus Izpildītāja pārstāvjiem Pakalpojuma izpildes laikā, saskaņā ar Līguma un tā pielikumu noteikumiem.
	3. Pasūtītājs apņemas brīdināt Izpildītāju rakstiskā veidā par jebkurām termiņu pasākumu norises plāna un/vai mākslinieciski konceptuālām izmaiņām, ne vēlāk kā 3 (trīs) dienas pirms katra raidījuma Pakalpojuma izpildes sākuma, par to Pasūtītāja pilnvarotajai personai rakstiskā veidā paziņojot Izpildītājam, nosūtot paziņojumu pa faksu vai e-pastu, vienlaicīgi nosūtot paziņojumu pa pastu.
	4. Pasūtītājs garantē, ka veiks visus maksājumus saskaņā ar Izpildītāja izrakstīto rēķinu par kvalitatīviem, pilnā apjomā un termiņā sniegto Pakalpojumu. Pasūtītājs garantē, ka Līgumā noteiktā termiņā un kārtībā pārskaitīs uz Izpildītāja norādīto bankas kontu Līgumā minēto Līguma summu.
	5. Izpildītājs sniedz Pakalpojumus apzinīgi, centīgi un profesionāli tajos termiņos un tādā veidā, kā tas norādīts Līgumā un tā pielikumos. Izpildītāja pienākums ir sniegt Pakalpojumus, ievērojot Latvijas Republikā spēkā esošos normatīvos aktus Līguma un tā pielikuma nosacījumus, darba drošības, ugunsdrošības un darba higiēnas prasības.
	6. Pakalpojuma izpildi apstiprina Pasūtītāja pārstāvis - Pasūtītāja pilnvarota persona. Ja Pakalpojums nav savlaicīgi un atbilstoši Līgumam sniegts, Pasūtītāja pārstāvis par to rakstiski ceļ iebildes, iesniedzot pretenziju Izpildītāja pārstāvim pie akta par Pakalpojuma izpildi parakstīšanas un Izpildītājam tiek piemēroti Līgumā noteiktie līgumsodi.
5. **Līguma darbības termiņš un izbeigšana**
	1. Līgums stājas spēkā ar tā parakstīšanas brīdi un ir spēkā līdz brīdim, kad Puses izpildījušas visas saistības saskaņā ar Līgumu.
	2. Noslēgtais Līgums uzliek pienākumu Pusēm pildīt apsolīto. Vēlāk radušās grūtības sakarā ar Līguma izpildi, nedod nevienai no Pusēm tiesības atkāpties no Līguma, pat atmaksājot zaudējumus otrai Pusei. Izņēmums no šī noteikuma ir nepārvaramas varas apstākļu radītas neparedzētas grūtības un Līgumā minētie gadījumi.
	3. Pasūtītājam jebkurā laikā ir tiesības pieņemt lēmumu par Pasākuma atcelšanu un Līguma izbeigšanu, ievērojot Līguma 4.3.punktā noteikto paziņošanas kārtību.
6. **Pušu atbildība**
	1. Ja Pasūtītājs nepamatoti neievēro Līgumā noteiktos samaksas termiņus, tad Pasūtītājs maksā Izpildītājam nokavējuma procentus no nesamaksātās Līguma summas, aprēķinot nokavējuma procentus pēc likumiskās gada procentu likmes apmēra, kas noteikta saskaņā ar Civillikuma 1765. panta otro daļu, proporcionāli kavējuma dienu skaitam.
	2. Ja Izpildītājs nav sniedzis Līgumā paredzētos Pakalpojumus vai sniedzis tos nepilnīgi, Pakalpojumi nav sniegti noteiktajos termiņos, t.sk., ja Izpildītājs, veicot tehniskā aprīkojuma montāžu vai apkalpošanu pieļāvis kļūdas un šie pārkāpumi fiksēti Pasūtītāja pretenzijās, Pasūtītājam ir tiesības ieturēt līgumsodu 150,00 EUR (viens simts piecdesmit *euro* un 0 centi) par katru konstatēto pārkāpumu/par katra pārkāpuma dienu no Izpildītājam izmaksājamām summām, bet ne vairāk kā 10% no Līguma kopējās summas, un veikt atbilstošu Līguma maksas samazinājumu, vai arī Izpildītājam ir jāsamaksā līgumsods 10 (desmit) darba dienu laikā pēc attiecīgā Pasūtītāja rēķina nosūtīšanas.
	3. Pusēm saskaņā ar Latvijas Republikas Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas (neatļautas) rīcības rezultātā un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko (neatļauto) rīcību un nodarītajiem zaudējumiem. Puses nav atbildīgas par nejaušu zaudējumu atlīdzināšanu.
	4. Līgumsodu vai nokavējumu procentu samaksa neatbrīvo Puses no pārējo iepirkumu līguma saistību izpildes un zaudējumu atlīdzināšanas pienākuma.
	5. Izpildītājs uzņemas atbildību par zaudējumiem, kuri nodarīti Pasūtītājam un trešajām personām sakarā ar Līguma noteikumu pārkāpumu, ja Izpildītājs tajos ir vainojams.
7. **Nepārvarama vara**
	1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi pēc Līguma parakstīšanas dienas nepārvaramas varas, kuru nebija iespējams ne paredzēt, ne novērst, iestāšanās rezultātā. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, Latvijas valsts varas un pārvaldes institūciju, kā arī pašvaldību institūciju pieņemtie normatīvie akti un citi norādījumi, kas ir saistoši Pusēm, un citi apstākļi, kas neiekļaujas Pušu iespējamās kontroles robežās). Lai attiecīgā Puse varētu atsaukties uz nepārvaramās varas radītajiem Līguma izpildes šķēršļiem tai vispirms ir jāizdara viss iespējamais, lai tos novērstu.
	2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.
	3. Ja minēto apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies Līguma izbeigšanas rezultātā.
	4. Par nepārvaramu varu netiek uzskatīti Pakalpojuma izpildes termiņa kavējumi, skatuves konstrukciju, gaismas vai audio tehnikas defekti (ja vien minētās problēmas tieši neizriet no nepārvaramās varas), darba strīdi vai streiki.
8. **Informācijas neizpaušana**
	1. Izpildītājs nedrīkst izpaust informāciju, kas tai kļuvusi zināma Līguma izpildes ietvaros par Pasūtītāju, Līgumu vai trešajām personām, kas nav publiski pieejama, bez Pasūtītāja rakstiskas atļaujas, izņemot normatīvajos aktos noteiktos gadījumus (iekļaujama Izpildītāja darbības atskaitēs, u.c.).
	2. Līguma 8.1.punktā noteiktais informācijas neizpaužamības pienākums ir spēkā neierobežotu laiku un paliek spēkā arī tad, ja kāda no Pusēm vienpusēji atkāpjas no Līguma vai ja Līgums izbeidzas citādi.
9. **Citi noteikumi**
	1. Līguma parakstītāji garantē, ka tiem ir visas tiesības (pilnvaras) savu pārstāvamo vārdā slēgt Līgumu ar to iegūstot savu pārstāvamo vārdā Līgumā minētās tiesības un pienākumus. Ja Līguma parakstītājs tā noslēgšanas brīdī nav bijis pilnvarots pārstāvēt Pusi, par kuras pārstāvi viņš uzdodas, tad viņš uzņemas pats kā fiziska persona visas saistības no parakstītā Līguma un atbild par to izpildi ar visu savu mantu.
	2. Puses vienojas, ka par Līguma izpildi saistītos jautājumus risinās šādas Pušu pilnvarotās personas:
		1. Pasūtītājs piešķir tiesības pārstāvēt Pasūtītāju organizatoriskajos jautājumos ar tiesībām risināt Pakalpojumu sniegšanas organizatoriskos jautājumus, parakstīt Pakalpojumu pieņemšanas-nodošanas aktu un iesniegt pretenzijas: Inesi Kublicku (mob.26566866; e-pasts: inese.kublicka@ltv.lv);
		2. Izpildītājs piešķir tiesības pārstāvēt Izpildītāju organizatoriskajos jautājumos: Edmundu Verneru Zazerski (tālr.67607121, mob.29245577; e-pasts: ubs@ubs.lv).
	3. Gadījumā, ja kāds no Līguma punktiem izrādītos pretlikumīgs vai nesaistošs, tad tam nav ietekmes uz pārējiem Līguma punktiem vai saistībām. Tādā gadījumā abas Puses uzsāk savstarpējas pārrunas, lai atrastu alternatīvu noteikumu, kas nemainītu pušu mērķus.
	4. Visi paziņojumi, lūgumi un pretenzijas, kas var tikt iesniegti vai pieprasīti saskaņā ar Līgumu, ir jāiesniedz rakstiskā veidā.
	5. Jebkādas domstarpības, strīdi vai pretenzijas, kas rodas Līguma dēļ vai sakarā ar tā pārkāpumiem, neizpildi vai spēkā neesamību, tiek risinātas pārrunu ceļā. Gadījumā, ja Puses nevar panākt vienošanos, tad attiecīgais strīds tiek nodots izskatīšanai Latvijas Republikas tiesā atbilstoši Latvijas Republikas Civilprocesa likumā noteiktajai lietu piekritībai.
	6. Puses uzrāda otrai Pusei visus dokumentus, kas attiecas uz Līguma izpildi, 5 (piecu) darba dienu laikā pēc otras Puses pieprasījuma.
	7. Puses nevar nodot Līguma saistību izpildi trešajai personai bez otras Puses iepriekšējas rakstiskas piekrišanas.
	8. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu un/vai adreses izmaiņām, vai Līguma 9.2.punktā noteikto Pušu pilnvaroto personu nomaiņu. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
	9. Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta Līgums paliek spēkā un tā noteikumi ir saistoši Pušu tiesību pārņēmējam.
	10. Puses likvidācijas vai reorganizācijas gadījumā Līgums ir saistošs tās tiesību pārņēmējiem.
	11. Līgums un tā pielikumi, kas ir Līguma neatņemamas sastāvdaļas, ir sastādīti divos eksemplāros latviešu valodā, katrs kopā ar pielikumiem uz 5 (piecām) lapām, un izsniegts pa vienam eksemplāram katrai Pusei.
10. **Pušu rekvizīti un paraksti**

|  |  |
| --- | --- |
| Pasūtītājs:**VSIA „Latvijas Televīzija"**Zaķusalas krastmalā 33, Rīgā, LV-1050Vienotais reģistrācijas Nr. 40003080597Norēķinu konts: LV54HABA0001408045529AS “Swedbank”bankas kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Ivars PriedeValdes loceklis, p.p | Izpildītājs:**SIA “UBS”**Plēnes iela 4, Rīga, LV-1046Vienotais reģistrācijas Nr.40003378203Norēķinu konts: LV56HABA0551003502067AS “Swedbank”Bankas kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Edmunds Verners ZazerskisValdes priekšsēdētājs |